Kanetsune Hon-Warikomi 500 kokanuga, 180 mm, HRC 62-63
Gyuto nuga on Jaapani vaste Euroopa peakoka noale. Euroopa kokanoast on see kergem, õhem ja tehtud kõvemast terasest, mistõttu hoiab kauem teravust. Teritusnurk on 15 kraadi. See nuga on koka olulisim töövahend, sest saab hakkama paljude ülesannetega köögis. Põhilised kasutusalad on liha, kala, juur- ja puuviljade lõikumine, hakkimine ning viilutamine.
Hon-Warikomi tehnika tähendab lühidalt öeldes, et noa tera koosneb kolmest kihist. Tera keskmise kihi moodustab kõvemast terasest (Takefu Shiro-2) südamik, mille näitajaks on HRC 62-63. Välimisteks kihtideks on pehmem roostevaba teras (SUS410).
Hon Warikomi 500 nugadel on "half tang" konstruktsioon ning western-tüüpi roosipuust tumepruun puitkäepide. Tera on käepideme külge kinnitatud 2 neediga.
Kanetsune hon-warikomi noad on oma lihtsuses täiuslikud ja funktsionaalsed abilised igas köögis, pakkudes kauakestvat kvaliteeti.
|Teralisus||#2000|
|Terase kõvadus (HRC)||62-63 HRC|
|Tera materjal||Süsinikteras Takefu Shiro-2, Roostevaba teras Sus410|
|Tera kihtide arv||3|
|Tera pikkus||180 mm|
|Toodetud||Jaapan|
|Käepideme stiil||Klassikaline (Western/Euroopa)|
|Käepideme materjal||Puit|
|Käelisus||Universaalne|
Mida teha ja mida mitte teha, kui soovid, et Su nuga oleks heas korras:
Kasutamise ajal:
- Ära kasuta nuga kontide ja luude, külmunud toidu ning muude tahkete ja kõvade materjalide töötlemiseks.
- Väldi noaga "raiumist" ja lööke, halvimal juhul võib tera murduda nii, et parandamine ei ole võimalik.
- Väldi noatera väänamist ja painutamist.
- Kasuta kööginuga ainult selleks ettenähtud otstarbeks - nuga ei ole sobilik tööriist kruvide keeramiseks, pudelikorgi avamiseks vm majapidamistöödeks.
- Kasuta lõikamisel puidust või plastikust lõikelauda. Väldi kõvadel pidadel (nt klaas, marmor, kivi jne) töötamist.
Pärast kasutamist:
- Pese nuga pärast kasutamist kraani all koheselt sooja veega.
- Kasuta noa pesemiseks pehmet riidest lappi. Väldi pesemisel kareda pinnaga käsnade kasutamist, sest need võivad tera välispinda kahjustada.
- Nugade pesemine nõudepesumasinas ei ole soovitatav.
- Kuivata nuga hoolikalt kohe pärast pesemist.
- Hoiusta nugasid nii, et nende terad ei puutuks (nt köögisahtlis) teineteisega kokku.
- Transpordi nugasid vaid koos terakaitsega.
Nakiri on mõeldud juurviljade hakkimiseks. Lai, kuid õhuke tera tagab ühtlase ja stabiilse hakkimistulemuse köögiviljakuubikute, -ribade või julienne-kangide näol. Laia tera tõttu on mugav töödeldud toiduained potti tõsta.
Noatera on valmistatud kolmekihilisest terasest, mille tugevus Rockwelli skaalal on 60 (+/-1) HRC. Keskmine kiht on valmistatud koobaltisisaldusega VG-10 terasest. Äärmised kihid moodustab pisut pehmem kroomisisaldusega roostevaba teras (13 chrome). Kolmest kihist koosneva noa südamik on seega väga kõva ja hoiab suurepäraselt teravust. Välimised pehmemad kihid annavad aga vajaliku vastupidavuse ja elastsuse. Noa käepide on valmistatud puidust ning kinnistatud tugevalt kolme neediga.
Tojiro DP sarja noad on tänu oma vastupidavusele, teravuse ja taskukohasele hinnale tuntud paljudes köökides.
Universaalnuga saab hakkama paljude erinevate tööde, näiteks liha, kala ning köögiviljade töötlemisega. Mõistlik lahendus juhul, kui mitut eriotstarbelist nuga kasutuses ei ole.
Valmistatud molübdeeni ja vanaadiumi sisaldusega ühekihilisest terasest. Terase kõvadus on 59 HRC, nuga iseloomustavad vastupidavus ja suurepärased mehaanilised omadused.
Hügieeniline metallbolster ühendab tera klaasfiiberkiust G-10 valmistatud mugava käepidemega. Käepideme spetsiaalne struktuur tagab kindla haarde ja takistab libisemist töötamise ajal.
Läbimõeldud geomeetria, tasakaalustatud disain ja küllaltki kerge kaal tagavad, et nuga on mugav kasutada ka pikema aja vältel. Ühekihilisest terasest valmistatud noa teritamine on lihtsam kui mitmekihilistel nugadel. Neid saab edukalt teritada ka kodustes tingimustes.
Pikk tera ja "saehambad" muudavad pagaritoodete viilutamise imelihtsaks. Sobib hästi ka tortide ja kookide lahtilõikamiseks.
Tera on valmistatud AUS-8 terasest. 58 HRC tera hoiab piisvalt kaua teravust, samas on teritamine vähem vaeva- ja aeganõudev kui üle 60 HRC terade puhul.
Valmistatud täielikult roostevabast terasest ning vastab ka profiköökide sanitaar- ja hügieeninõuetele. Noal ei ole ühtegi keevist, pragu, neeti ega liigendust, kuhu bakterid ja mustus koguneda saaks. Bamboo seeria nugasid tohib pesta nõudepesumasinas!
Käepideme bambusevarre kujust ajendatud disain tagab tugava ja mugava haarde. Kergekaalulise ja hästi tasakaalustatuna on Samura Bamboo seeria noad ilmselt parimaks valikuks profiköökidesse.
Väike koorimisnuga sobib hästi täpsust nõudvateks töödeks. Eriti sobilik nendeks töödeks, mida tehakse toiduaineid käes hoides (nt koorimine, seemente eemaldamine jne).
Ühekihilise AUS-8 vasardatud terase kõrge kroomisisaldus tagab korrosioonikindluse ning 59 HRC kõvaduse Rockwelli skaalal. Soovitatav teritusnurk 15 °.
Vasardatud terase pinnal olevad lohud toimivad õhutaskutena, mis lõikamisel vähendavad toidu ja tera vahelist hõõrdumistakistust.
Käepide on valmistatud spetsiaalsete vaikudega immutatud pakkapuidust, mis on väga vastupidav niiskusele, kemikaalidele ja lõhnadele.
Kinder Park seeria noad on mõeldud pisikestele kokkadele.
Laste kaasamine toiduvalmistamisse juba maast-madalast on väga oluline. Plastmassist mängunoa või nüri ja vana kööginoaga eksperimenteerimise asemel tasub lastele juba varakult õpetada noaga ohutult ringi käima.
Seetõttu on Tojiro arendanud välja just lastele mõeldud nugade sarja Kinder Park. Kinder Park nugade disainimisel on seatud esikohale ohutus. Kuigi noal puuduvad teravad nurgad ning see on arendatud sobivaks laste väikestele kätele, on oluline teada, et AUS-8 roostevabast terasest tera lõikab nagu iga teinegi Jaapani nuga. Seetõttu on väga tähtis jälgida ohutusnõudeid, õpetada lapsele ohutu noa kasutamise tehnikaid.
Nuga tohib kasutada ainult täiskasvanute järelevalve all.
Muul ajal tuleb nuga hoiustada lastele kättesaamatus kohas.